Frontier-krigene i Australia

Frontier-krigene i Australia er en samlebetegnelse om voldelige konflikter som oppsto mellom urbefolkningen og innflytterne under den britiske koloniseringen av landet. De første kampene fant sted like etter britenes ankomst i januar 1788 og de siste fant sted tidlig på 1900-tallet. Det er anslått at mellom 2000 - 2500 innflyttere hadde blitt drept mens tallet på aboriginer er anslått til 20 000. Konfliktene skjedde rundt om i Australia under koloniseringen av landet og etter Australia erklærte uavhengig fra Storbritannia i 1901.

Generell historie

Den første bosetningen

Da den første flåten ankom Sydney i 1788, ga kapteinen Arthur Phillip streng beskjed til de nye innflytterne om å sørge for gode relasjoner med urfolket. Det skulle senere vise seg å være vanskelig. Urbefolkningen ble raskt mistenksom da britene begynte å rydde land. I mai 1788 ble fem straffanger drept og en aborigin skadd. Britene ble mer og mer bekymret overfor urbefolkningen da grupper på opp mot 300 ble sett utenfor den første bosetningsområdet i juni samme år. På tross av dette, ville Phillip unngå konflikt.

Bosetningsområdene utvides
Mellom 1790 og tidlig 1800-tallet ble flere og flere britiske bosetningsområder etablert langs den østlige kysten av Australia. Britene gjorde krav på noen landområder, og det var liten konflikt mellom innflytterne og urfolket. Derimot, oppsto det kamper da bosetningsområdene ble utvidet, noe som gjorde det vanskeligere for urfolket å samle mat. Reaksjonene fra urfolket varierte, men ble mer voldelig da det ble kamp om ressurser og overtagelsen av landområder. Flere av urbefolkningen døde som følge av ukjente sykdommer britene hadde tatt med (som influensa),ødeleggelse av landområder og sult.

Teknologiske fordeler
Det er delte meninger om konflikten var ujevn eller iverksatt av europeerne mot urfolket. Selv om et betydelig større antall urfolk ble drept, var flere av drapene påført urfolket militært fremfor massakre. Den betydelig høyere dødstallet kan også skyldes europeernes teknologiske våpen. Som våpen brukte urfolket som regel spyd, klubber eller andre enkle våpen. Realiteten var at urfolket aldri var en stor fare for europeerne, selv om mange fryktet dem.  Likevel kunne urfolket av og til kjempe sammen i flere grupper, og prøve å omgi europeerne. Rapporter fastslår at de kastet spyd mot fienden mens de ladet våpnene sine. Likevel viste det seg å være kostbart mot urfolket.

Referanser 

Australias militærhistorie